《题裴二十一新园（一作题裴固新园，又作裴周）》
唐代·皇甫冉

东郭访先生，西郊寻隐路。久为江南客，自有云阳树。

已得闲园心，不知公府步。开门白日晚，倚杖青山暮。

果熟任霜封，篱疏从水度。穷年无牵缀，往事惜沦误。

唯见耦耕人，朝朝自来去。

作者简介：皇甫冉，字茂政。约唐玄宗开元五年（公元717年）出生，卒于唐代宗大历五年（公元770年），润州（今镇江）丹阳人，著名诗人。先世居甘肃泾州。天宝十五年进士。曾官无锡尉，大历初入河南节度使王缙幕，终左拾遗、右补阙。其诗清新飘逸，多飘泊之感。